Участва в Руско-турската война (1877-1878). Служи в Действуващата Руска армия на Балкански полуостров. Редактор на печатния орган на Действуващата Руска армия „Летучий военный листок“. Едновременно е военен кореспондент на в-к „Правительственый вестник“ и сп. „Русский вестник“. Неговите интересни военни и художествени очерци за сп. „Русский вестник“ са публикувани в отделно издание, озаглавено „Двенадцать месяцев в Действующей армии“ т. I и II, Санкт Петербург, 1879. Участва непосредствено в бойните действия при Плевен, зимното преминаване на Троянския проход и при превземането на Одрин. Награден за художествената си публицистика и проявена лична храброст с: Орден „Света Анна“ III ст., Орден „Свети Станислав“ II ст. и Орден „Свети Владимир“ IV ст. Повишен е последователно във военно звание ротмистър и подполковник.